AIŠKINAMASIS RAŠTAS

Dėl Molėtų rajono savivaldybės tarybos 2021 m. gruodžio 23 d. sprendimo Nr. B1-266 „Dėl didžiausio leistino pareigybių skaičiaus Molėtų rajono savivaldybės biudžetinėse įstaigose patvirtinimo“ pakeitimo

 **1.Parengto tarybos sprendimo projekto tikslai ir uždaviniai**

Parengto projekto tikslas – nustatyti ir patvirtinti optimalų didžiausią leistiną darbuotojų, dirbančių pagal darbo sutartis, pareigybių skaičių Molėtų rajono biudžetinėse įstaigose.

Pagal Lietuvos Respublikos biudžetinių įstaigų įstatymo 4 straipsnio nuostatas, iš savivaldybės biudžeto išlaikomų biudžetinės įstaigų savininkė yra savivaldybė, o savininko teises ir pareigas įgyvendina savivaldybės taryba. Taryba sprendžia įstatymuose, biudžetinių įstaigų nuostatuose jos kompetencijai priskirtus klausimus. Vienas iš tokių klausimų yra didžiausio leistino pareigybių skaičiaus nustatymas. Biudžetinės įstaigos vadovo pareiga tvirtinti biudžetinės įstaigos struktūrą ir pareigybių sąrašą, neviršijant nustatyto didžiausio leistino pareigybių skaičiaus (LR biudžetinių įstaigų įstatymo 9 str.2 dalies 4 punktas).

2022 m. vasario mėn. administracijos finansų skyrius gavo du prašymus:

1. Molėtų socialinės paramos centras 2022 m. vasario 8 d. raštu Nr. SŽ-140 „Dėl pareigybių skaičiaus didinimo“ prašo į leistiną didžiausią pareigybių sąrašą įtraukti naują pareigybę – socialinio darbuotojo padėjėjai darbui su šeimomis, kurios gauna socialinių įgūdžių ugdymo paslaugas ir jose auga kūdikiai iki 12 mėn. arba kūdikiai su negalia iki 36 mėn. – 2 pareigybes. 2022 metams iš Lietuvos Respublikos biudžeto numatomos ir artimiausiu metu, bus skirtos lėšos naujų pareigybių savivaldybėse atsiradimui. Paraiška ir poreikis 2 naujoms pareigybėms išsiųsta;

2. Molėtų pradinė mokykla 2022 m. vasario 8 d. raštu Nr. (1.8)-SD-17 „Dėl padidėjusio mokytojų padėjėjų poreikio“ prašo papildomai skirti dvi mokytojo padėjėjo pareigybes dėl padidėjusio mokinių skaičiaus, kuriems reikalinga speciali pagalba.

Lyginant su patvirtintu didžiausiu leistinu pareigybių skaičiumi, 2022 m. pareigybių skaičius didėja – 4 pareigybėmis.

**2. Siūlomos teisinio reguliavimo nuostatos:**

Vadovaudamiesi šiuo sprendimu biudžetinių įstaigų vadovai patvirtins biudžetinių įstaigų struktūrą ir pareigybių sąrašą, neviršydami nustatyto didžiausio leistino pareigybių skaičiaus.

**3. Laukiami rezultatai:**

Šiuo sprendimu bus papildytas didžiausias leistinas pareigybių skaičius, priimti nauji darbuotojai, biudžetinės įstaigos atliks savo funkcijas.

**4. Lėšų poreikis ir jų šaltiniai:**

Mokytojų padėjėjų pareigybės bus apmokamos iš savivaldybės lėšų. Socialinių darbuotojų padėjėjų darbui su šeimomis pareigybės bus apmokamos iš valstybės lėšų.

**5. Kiti sprendimui priimti reikalingi pagrindimai, skaičiavimai ar paaiškinimai.**

Lentelėje pateikiamas sprendimo projekto lyginamas variantas:

|  |  |  |
| --- | --- | --- |
| Eil. Nr. | Įstaigos pavadinimas | Didžiausias leistinas darbuotojų, dirbančių pagal darbo sutartis ir gaunančių darbo užmokestį iš Molėtų rajono savivaldybės biudžeto, pareigybių skaičius |
| Iš viso pareigybių: | iš jų: |
| Pareigybės(socialinės, kultūros ir kitos) | Pedagoginės pareigybės |
| 9. | Molėtų pradinė mokykla | ~~55~~**57** | ~~25~~**27** | 30 |
| 13. | Molėtų socialinės paramos centras | ~~49~~**51** | ~~49~~**51** | 0 |
| 19. | **Iš viso** | ~~736~~**740** | ~~457~~**461** | 279 |